Diari Oficial de la Generalitat Valenciana


Sumari del DOGV 1751, del 25-03-1992 (1992/824291)

ORDRE d'1 de març de 1992, de la Conselleria de Cultura, Educació i Ciència, per la qual ofereix ajudes per a la realització de cursos d'estiu d'idioma alemany a la República Federal d'Alemanya.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/01/(1)/dof/vci/html**

### Dades del document

Número de DOGV
:   1751

Data del DOGV
:   25-03-1992

Secció del DOGV
:   DISPOSICIONS GENERALS

Número del document
:   1992/824291


Data del document
:   01-03-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 de març de 1992, de la Conselleria de Cultura, Educació i Ciència, per la qual ofereix ajudes per a la realització de cursos d'estiu d'idioma alemany a la República Federal d'Alemanya.  
El coneixement d'un idioma modern diferent del propi contribueix d'una manera essencial a la formació completa de la persona. El seu aprenentatge s'ha convertit en un objectiu fonamental dels sistemes educatius tant perquè afavoreix la Lliure circulació i comunicació com per exigència del mercat de treball.  
l'experiència demostra que per a tenir un bon coneixement d'altres Llengües és convenient passar algun període de temps als països corresponents. Per això, la Conselleria de Cultura, Educació i Ciència convocà en anys anteriors un conjunt de cursos d'idiomes estrangers, que es realitzaren durant els estius de 1990 i 1991.  
D'acord amb els resultats positius d'aquests anys, l'Institut Valencià de la Joventut, amb la col·laboració de la Direcció General d'Ordenació i Innovació Educativa, ha organitzat un programa per al desenvolupament d'un conjunt de cursos per a alumnat ja iniciat en l'idioma alemany, que es realitzaran durant l'estiu de 1992.ª la República Federal d'Alemanya.  
Per això, i en. virtut de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Convocar fins a 50 ajudes per a l?estada i la realització de cursos d'idioma alemany, a la República Federal d'Alemanya, amb un import global màxim de 6.500.000 pessetes a càrrec de la línia de subvenció 406/000/92 de l'IVAJ. Els cursos es realitzaran durant l'estiu de .1992.  
Segon. Destinataris dels cursos  
1. Podrà optar a aquestes ajudes l'alumnat nascut entre 1964 i 1975 que estiga cursant el COU, segon curs de FP de segon grau, segon curs del segon cicle experimental d'Educació Secundària (Batxillerat) o mòdul experimental de nivell III, o estudis d'alemany a les escoles oficials d'idiomes de la Comunitat Valenciana, el dia de la publicació d'aquesta convocatòria.  
1.1. El sol·licitant haurà d'acreditar tenir totalment aprovat el curs immediatament anterior.  
1.2. Serà requisit preferent per a l'adjudicació d'una ajuda, complir la condició de becari durant aquest curs acadèmic 1991-92, en alguna de les convocatòries de beques gestionades pels serveis territorials de Cultura Educació.  
2. Es reserven fins a 10 d'aquestes ajudes a les quals podran optar els nascuts entre 1964 i 1973, membres d'associacions juvenils del Consell de la Joventut de la Comunitat Valenciana, el dia de la publicació d'aquesta convocatòria.  
El sol·licitant haurà d'acreditar pertànyer a una d'aquestes associacions amb una antiguitat anterior   
Tercer  
1. Contingut del programa  
a) Durada: la durada total de cada curs serà de 4 setmanes (28 dies), durant l?estiu de 1992.  
b) Certificat final: en acabar el curs, cada participant rebrà un informe del seu progrés i un certificat de realització del curs.  
c) Assegurances: l'ajuda inclou l'assegurança de viatge, accident i malaltia per part de l?entitat organitzadora.  
d) Desplaçaments: realitzats amb autocar de gran turisme des de València fins al punt de destinació, amb monitors del centre d'estada. La recepció dels alumnes en el punt de destinació, la farà el responsable del centre.  
e) Assistència i suport durant el curs: es proporcionarà, durant tot el curs i a tots els alumnes, assistència Tècnica permanent per personal bilingüe.  
f) El programa no inclou diners en \_efectiu, allotjament en habitació individual ni manutenció durant els desplaçaments d'anada i tornada.  
2. Cost de cada curs Cada participant seleccionat haurà de pagar:  
a) Sol·licitants inclosos en l?epígraf 2, apartat 1, la quantitat de vint-i-cinc mil (25.000) pessetes.  
b) Sol·licitants de l?epígraf 2, apartat 2, la quantitat de seixanta mil (60.000) pessetes.  
Els pagaments es realitzaran en el compte de l?Institut Valencià de la Joventut, que es comunicarà als seleccionats.  
Quart  
1. L'alumnat o els membres d'associacions que acomplesquen els requisits establerts als apartats anteriors i que desitgen obtenir una de les ajudes convocades per aquesta ordre, hauran de presentar la seua sol·licitud, d?acord amb el model oficial, fins al dia 30 d'abril de 1992.  
2. Els peticionaris presentaran la sol·licitud al registre general de la Conselleria de Cultura, Educació i Ciència, a l?Institut Valencià de la Joventut (IVAJ), als serveis territorials de Cultura Educació o als centres d'informació de l?Oficina d'Informació, Iniciatives i Reclamacions de la Generalitat Valenciana, acompanyada de:  
2.1. Per als alumnes de, FP, segon cicle experimental d'Educació Secundària (Batxillerat), mòdul experimental de nivel III, COU o d'estudis d'alemany a les Escoles Oficials d'Idiomes de la Comunitat Valenciana.  
a) Certificat que actualment cursa els estudis que l?interessa acreditar.  
b) Acreditació, mitjançant original o fotocòpia compulsada, de les qualificacions obtingudes en el curs o cicle anterior, amb les avaluacions d'excel·lent, notable, bé, si cal, o suficient, i de l?expressió de la qualificació mitjana o global del cicle.  
c) Acreditació, si cal, de la condició de becari durant el curs acadèmic 1991-92 en alguna de les convocatòries de beques gestionades pels serveis territorials de Cultura Educació, mitjançant la presentació de la credencial de becari o certificat expedit pel servei territorial corresponent.  
d) Fotocòpia del DNI, en vigor, del sol·licitant o de les pàgines corresponents del passaport.  
2.2. Per als membres d'associacions juvenils.  
a) Certificat que és membre d'una associació juvenil del Consell de la Joventut de la Comunitat Valenciana, el dia de la publicació d'aquesta convocatòria, i amb una antiguitat anterior a l'1 de gener de 1992.  
b) Acreditació, si cal, dels càrrecs directius que desenvolupa o ha desenvolupat en associacions juvenils.  
c) Fotocòpia del DNI, en vigor, del sol·licitant o de les pàgines corresponents del passaport.  
Cinquè  
1. Comissió seleccionadora i selecció de sol·licituds  
a) La comissió seleccionadora estarà formada per:  
- El Secretari Tècnic de l?Institut Valencià de la Joventut, o la persona en qui delegue.  
- La Cap del Servei d'Ordenació Acadèmica, o la persona en qui delegue.  
- El Cap del Servei d'associacionisme i Centres de Vacances de l?IVAJ.  
- Dos tècnics de l?IVAJ designats pel Director General de l?Institut Valencià de la Joventut.  
b) Les ajudes es cobriran, en els casos a què es refereix el punt 2.1. de l'article anterior, mitjançant una classificació que tindrà en compte el següent:  
1. Tindran prioritat els peticionaris que tinguen la condició de becari. Entre aquests l?ordre serà determinat per la nota mitjana del curs anterior, la nota final d'idioma estranger i els cursos d'alemany realitzats en una escola oficial d'idiomes, segons el barem següent:  
\* Cursos de Batxillerat Experimental i mòduls experimentals de nivell II:  
Excel·lent: 9 punts  
Notable: 7'5 punts  
Suficient o apte: 5'5 punts  
\* Qualificacions obtingudes en els restants cursos de la convocatòria:  
Excel·lent: 9 punts  
Notable: 7'5 punts  
Bé: 6 punts  
Suficient: 5 punts  
\* Curs d'alemany d'una escola oficial d'idiomes:  
Primer curs: 1 punt  
Segon curs: 2 punts  
Tercer curs o certificat acadèmic de superació del cicle elemental: 3 punts  
Quart curs o primer del cicle superior: 4 punts  
Certificat d'aptitud, expedit per les escoles oficials d'idiomes, o segon curs del cicle superior: 5 punts  
2. Les places sobrants s'adjudicaran als peticionaris que no acrediten la seua condició de becaris, segons l?ordre previst en el barem de l'apartat anterior.  
c) En els casos a què es refereix el punt 2.2. de l'article anterior, s'aplicarà el barem següent:  
Per cada any de pertinença com a membre actiu d'una associació juvenil: 5 punts  
Per la fracció entre 6 i 11 mesos: 2 punts  
Per la fracció entre 1 i 5 mesos: 1 punt  
Per càrrec directiu en una associació juvenil autonòmica: 3 punts  
Per càrrec directiu en una associació juvenil d'àmbit local: 1 punt  
Per tenir el títol d'animador juvenil expedit per les escoles reconegudes per la Generalitat Valenciana: 2 punts  
d) En el supòsit que fos necessari dirimir empats de puntuació, es concedirien les ajudes classificant-les per ordre de recepció i data en les diferents oficines receptores.  
sisè  
1. Després de resolta la selecció de participants per part del Director General de l?IVAJ, es comunicarà als peticionaris la concessió o denegació de la seua sol·licitud i el mitjà d'ingrés, si cal, de la quantitat que haurà de fer efectiva per a cobrir la totalitat del cost del curs.  
2. Els sol·licitant-la sol·licitud dels quals resulte denegada i consideren tenir més dret que un altre a qui s'haja adjudicat, podran presentar, en el termini de quinze dies, recurs d'alçada davant el Conseller de Cultura, Educació i Ciència.  
En el cas que, per raons de dates, l?eventual estimació d'un recurs d'alçada no puga tenir efectivitat a l?estiu de 1992, el dret es farà efectiu el pròxim estiu, si són convocats aquests programes.  
3. Aquestes ajudes seran incompatibles amb qualsevol altra que siga convocada per la Conselleria de Cultura, Educació i Ciència, per a la realització de cursos d'estiu al Regne Unit de la Gran Bretanya, França, Alemanya o Itàlia durant l'estiu de 1992.  
4. Les persones que ja hagen gaudit d'algun curs d'idiomes a l?estranger organitzats per-la Conselleria de Cultura, Educació i Ciència, o altra institució pública, en les convocatòries de 1990 i 1991, no podran accedir a aquestes ajudes.  
5. Solament en cas d'accident o malaltia greu del sol·licitant produïda abans de l'inici del viatge, justificada mitjançant certificat del metge corresponent, s'obrirà un expedient de devolució de la quota pagada.  
6. La presentació de sol·licitud implica l'acceptació de les bases d'aquesta convocatòria.  
DISPOSICIONS FINALS  
Primera  
S'autoritza la direcció general de l'Institut Valencià de la Joventut a dictar les resolucions oportunes per al desenvolupament d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 1 de març de 1992.  
El Conseller de Cultura, Educació i Ciència,   
ANDREU LÓPEZ BLASCO  
ANNEX  
Model de sol·licitud  
Nom i cognoms:   
Data de naixement ,DNI:   
Domicili: carrer ,número   
Localitat: , província: ,CP:   
Telèfon: ,telèfon d'urgència:   
no he participat anteriorment en cap curs d'idiomes a l?estranger organitzat per la Conselleria de Cultura, Educació i Ciència, o altra institució pública, durant els estius de 1990 i 1991, i SOL.LLICITE ser admès a la selecció d'aspirants per a obtenir ajuda d'estudis per a la realització de cursos d'alemany a la República Federal d'Alemanya, segons l?Ordre d?1 de març de 1992, i a aquest efecte hi adjunte: (senyal cu amb una X)  
- Certificat de cursar actualment els estudis de ...  
- Acreditació de les qualificacions obtingudes al curs o cicle anterior, segons normes de la convocatòria.  
- Acreditació, si cal, de la condició de becari durant el curs acadèmic 1991-92, mitjançant la presentació de la credencial de becari o certificat expedit pel servei territorial corresponent.  
- Certificat de ser membre actualment d'una associació juvenil del Consell de la Joventut de la Comunitat Valenciana, el dia de la publicació d'aquesta convocatòria, amb una antiguitat anterior a l'1 de gener de 1992 (sols per als sol·licitants de la modalitat que preveu l?epígraf 2, apartat 2)  
- Fotocòpia del DNI, en vigor, del sol·licitant o de las pàgines corresponents del passaport.  
(signatura del sol·licitant)  
INSTITUT VALENCIÀ DE LA JOVENTUT


Còpia Permalink ELI